Anotācija (ex-ante) 26-TA-137
Izdrukāts 29.07.2026. 22.51 - 2.0 Redakcija
Anotācija (ex-ante) 26-TA-137
Izdrukāts 29.07.2026. 22.51 - 2.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts meža zemes nodošanu Limbažu novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Meža likuma 44. panta ceturtās daļas 2. punkta "a" apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants, Pašvaldību likuma 4. panta pirmās daļas 3. punkts un Limbažu novada pašvaldības (turpmāk – Pašvaldība) domes 2024. gada 24. oktobra lēmums Nr. 790 (prot. Nr. 20, 48.§) "Par nekustamā īpašuma "Anspuru purvs", Katvaru pagastā, Limbažu novadā, daļas no zemes vienības ar kadastra apzīmējumu 6652 004 0146 pārņemšanu Limbažu novada pašvaldības īpašumā" (turpmāk – lēmums Nr. 790).
1.2. Mērķis
Mērķa apraksts
Projekta mērķis ir atļaut Zemkopības ministrijai nodot bez atlīdzības Pašvaldības īpašumā valsts meža zemi – nekustamo īpašumu "Anspuru purva ceļš" (nekustamā īpašuma kadastra Nr. 6652 004 0528) – zemes vienību ar kadastra apzīmējumu  6652 004 0524 – Katvaru pagastā, Limbažu novadā, lai saskaņā ar Pašvaldību likuma 4. panta pirmās daļas 3. punktu to izmantotu pašvaldības autonomās funkcijas īstenošanai – ceļu būvniecībai, uzturēšanai un pārvaldībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. Atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma izpildei nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma izpildei, atvasināta publiska persona šo īpašumu bez atlīdzības nodod valstij.
Saskaņā ar Meža likuma 44. panta ceturtās daļas 2. punktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteikto pašvaldības autonomo funkciju izpildei, tostarp ceļu būvniecībai vai atsavinot tādu valsts meža zemi, uz kuras atrodas ceļš. Minētā pašvaldības autonomā funkcija atbilst Pašvaldību likuma 4. panta pirmās daļas 3. punktam, kurā noteikts, ka pašvaldību autonomajās funkcijās ietilpst gādāt par pašvaldības īpašumā esošo ceļu būvniecību, uzturēšanu un pārvaldību.
Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju izpildei. Kārtību, kādā valsts meža zeme atsavināma pašvaldības autonomo funkciju izpildei, reglamentē Ministru kabineta 2006. gada 19. septembra noteikumi Nr. 776 "Valsts meža zemes atsavināšanas kārtība" (turpmāk – noteikumi Nr. 776).

Nekustamais īpašums "Anspuru purva ceļš" (nekustamā īpašuma kadastra Nr. 6652 004 0528), kurš sastāv no zemes vienības ar kadastra apzīmējumu 6652 004 0524 0,0800 ha platībā, Katvaru pagastā, Limbažu novadā (turpmāk – nekustamais īpašums "Anspuru purva ceļš"), 2025. gada 15. oktobrī ir reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Katvaru pagasta zemesgrāmatas nodalījums Nr. 1000 0094 9404). 

Nekustamais īpašums "Anspuru purva ceļš" ir nodalīts no nekustamā īpašuma "Anspuru purvs" (kadastra Nr. 6652 004 0014) Katvaru pagastā, Limbažu novadā (turpmāk – nekustamais īpašums "Anspuru purvs"), kas reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Katvaru pagasta zemesgrāmatas nodalījums Nr. 1000 0051 0325), saskaņā ar Latvijas valsts vēstures arhīva 2011. gada 21. marta izziņu Nr. 5-JP-550/15 un 2011. gada 21. marta izziņu Nr. 5-JP-550/14. Līdz ar to, nekustamais īpašums "Anspuru purvs" ir valsts meža zeme atbilstoši Meža likuma 44. panta pirmajai daļai, kas noteic, ka valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij. Tādējādi arī nodalītais atsavināmais nekustamais īpašums "Anspuru purva ceļš" ir valsts meža zeme Meža likuma 44. panta pirmās daļas izpratnē.

Saskaņā ar Pašvaldības Centrālās pārvaldes Nekustamā īpašuma un teritorijas plānojuma nodaļas 2025. gada 11. aprīļa lēmumu Nr. 8.17/25/35 "Par zemes ierīcības projekta "Anspuru purvs", Katvaru pagastā, Limbažu novadā apstiprināšanu" nolemts no nekustamajā īpašumā "Anspuru purvs" ietilpstošās zemes vienības ar kadastra apzīmējumu 6652 004 0146 atdalīt zemes vienību 0,07 ha platībā (vairāk vai mazāk, cik izrādīsies pēc kadastrālās uzmērīšanas), izveidojot jaunu zemes vienību ar kadastra apzīmējumu 6652 004 0524 un nosaukumu "Anspuru purva ceļš". Savukārt paliekošo zemes vienību saglabāt nekustamā īpašuma "Anspuru purvs" sastāvā ar kadastra apzīmējumu 6652 004 0523.

Pēc Nekustamā īpašuma valsts kadastra informācijas sistēmas (turpmāk – NĪVKIS) datiem, nekustamā īpašuma "Anspuru purva ceļš" fiskālais īpašuma novērtējums kadastrā ir 56 euro, bet universālais īpašuma novērtējums kadastrā ir 192 euro.
Zemes vienības ar kadastra apzīmējumu 6652 004 0524 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,0800 ha platībā. 
Zemes vienības platības sadalījums pa lietošanas veidiem – zeme zem ūdeņiem 0,0300 ha un zemes zem ceļiem 0,0500 ha.
Zemes vienībai noteikti šādi apgrūtinājumi:
1) biosfēras rezervāta neitrālās zonas teritorija – 0,0800 ha,
2) ūdensnotekas (ūdensteču regulēta posma un speciāli raktas gultnes), kā arī uz tās esošās hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,0065 ha.

2024. gada 2. jūlijā Zemkopības ministrijā saņemta Pašvaldības vēstule Nr. 4.8.3/24/1849N "Par zemes vienības izdalīšanu pašvaldības funkciju veikšanai", kurā Pašvaldība informē, ka zemes vienības ar kadastra apzīmējumu 6652 004 0146 robežās ietilpst zemes daļa, kas, saskaņā ar Limbažu novada teritorijas plānojumu (apstiprināts Limbažu novada pašvaldības domes 2012. gada 24. maijā, domes sēdes protokols Nr. 8, 3.§), paredzēta kā pašvaldības autoceļš – C1–11 Pavēņi – Gaiļi. Lai izveidotu Pašvaldības autoceļu C1–11 Pavēņi – Gaiļi vienotā, nesadalītā posmā Pašvaldība lūdz Zemkopības ministriju izskatīt iespēju izdalīt zemes vienību 0.07 ha platībā zem minētā autoceļa, kā atsevišķu zemes vienību, un atļaut to pārņemt Pašvaldībai pašvaldības funkciju veikšanai atbilstoši Pašvaldību likuma 4. panta pirmās daļas 3. punktam – pašvaldības īpašumā esošo ceļu būvniecībai, uzturēšanai un pārvaldībai.

Saskaņā ar Pašvaldības domes lēmumu Nr. 790 nolemts pārņemt Pašvaldības īpašumā bez atlīdzības nekustamā īpašuma "Anspuru purvs" daļu, kas nepieciešama Pašvaldībai, lai izveidotu Pašvaldības autoceļu "Pavēņi – Gaiļi" ar kadastra apzīmējumu 6652 003 0206 001 vienotā, nesadalītā posmā.
 
Ievērojot noteikumu Nr. 776 5.2. apakšpunktu, Pašvaldība 2024. gada 8. oktobra vēstulē Nr. 4.6.8/24/359 "Apliecinājums par plānotās darbības atbilstību spēkā esošajam teritorijas plānojumam" apliecina, ka minētā darbība – zemes vienības ar kadastra apzīmējumu 6652 004 0146 sadale, atbilst spēkā esošajiem Limbažu novada pašvaldības 2012. gada 24. maija saistošajiem noteikumiem Nr. 13 „Limbažu novada teritorijas plānojuma 2012.-2024. gadam grafiskā daļa un teritorijas izmantošanas un apbūves noteikumi”. Zemes vienības ar kadastra apzīmējumu 6652 004 0146 funkcionālais zonējums teritorijas plānojumā noteikts meža zeme, kur jaunveidojamā zemes gabala minimālā platība noteikta 2,00 ha. No minētās zemes vienības plānots atdalīt zemes vienību aptuveni 0,07 ha platībā, kas pieļaujams saskaņā ar Limbažu novada teritorijas plānojuma 2012.-2024. gadam Apbūves noteikumu 19.1.2. apakšpunktu, kur noteikts: jaunveidojamie zemes gabali drīkst būt mazāki par katrai atļautai izmantošanai noteikto minimālo platību, ja zemesgabalā paredzēta tikai inženiertehniskās apgādes tīklu un būvju vai satiksmes infrastruktūras objektu izvietošana.

Noteikumu Nr. 776 5.3. apakšpunkts noteic, ka pašvaldība atsavināšanas ierosinājumam pievieno Valsts vides dienesta izdotos tehniskos noteikumus vai Vides pārraudzības valsts biroja atzinumu par paredzētās darbības ietekmes uz vidi novērtējuma ziņojumu, ja to paredz normatīvie akti par ietekmes uz vidi novērtējumu. Rīkojuma projektā minētā nekustamā īpašuma atsavināšana nav iekļauta to darbību sarakstā, kurai atbilstoši Ministru kabineta 2015. gada 27. janvāra noteikumu Nr. 30 "Kārtība, kādā Valsts vides dienests izdod tehniskos noteikumus paredzētajai darbībai" pielikumam būtu jāizsniedz tehniskie noteikumi, ne arī likuma "Par ietekmes uz vidi novērtējumu" 1. un 2. pielikumā minēto darbību sarakstā, kurām būtu nepieciešamas ietekmes uz vidi un ietekmes uz vidi sākotnējā izvērtējuma procedūras.

Noteikumu Nr. 776 5.4. apakšpunkts noteic, ka pašvaldība valsts meža zemes atsavināšanas ierosinājumam pievieno Dabas aizsardzības pārvaldes atzinumu (ja uz darbību neattiecas šo noteikumu 5.3. apakšpunktā minētā prasība) par plānotās darbības atbilstību attiecīgās teritorijas aizsardzību un izmantošanu regulējošo normatīvo aktu prasībām, ja atsavināmā valsts meža zeme atrodas īpaši aizsargājamā dabas teritorijā vai mikroliegumā.
Nekustamais īpašums "Anspuru purva ceļš" atrodas Ziemeļvidzemes biosfēras rezervāta neitrālajā zonā. Dabas aizsardzības pārvalde 2024. gada 12. augusta vēstulē Nr. 1.6.2/1.6.2/4900/2024-N "Par Limbažu novada Katvaru pagasta zemes vienības ar kadastra apzīmējumu 6652 004 0146 daļas atsavināšanu" sniedz atzinumu, ka plānotā darbība atbilst likuma "Par Ziemeļvidzemes biosfēras rezervātu" un Ministru kabineta 2011. gada 19. aprīļa noteikumu Nr. 303 "Ziemeļvidzemes biosfēras rezervāta individuālie aizsardzības un izmantošanas noteikumi" prasībām.

Noteikumu Nr. 776 6. punkts noteic: ja atsavināšana nepieciešama ceļu būvniecībai vai atsavinot tādu valsts meža zemi, uz kuras atrodas ceļš, papildus pievieno grafisko ieceres risinājuma plānu vizuāli uztveramā mērogā (M 1 : 500 vai M 1 : 1000), kurā iezīmēta skartās valsts meža zemes robeža, ieceres izvietojums zemes vienībā un tās galvenie parametri (garums, platums, laukums), un aktuālo teksta un grafisko informāciju no NĪVKIS, ja inženierbūve ir reģistrēta NĪVKIS, kā arī izziņu par ilgtermiņa ieguldījumu uzskaiti inženierbūvei, ja būve atrodas pašvaldības bilancē. Minētajā punktā norādītie parametri ir konstatējami no zemes robežu plāna zemes vienībai ar kadastra apzīmējumu 6652 004 0524 un NĪVKIS izdrukas datiem par nekustamo īpašumu "Anspuru purva ceļš", kā arī Pašvaldības izziņas par ilgtermiņa ieguldījumu uzskaiti nekustamajam īpašumam autoceļam C1–11 "Pavēņi – Gaiļi", kadastra apzīmējums 6652 003 0206 001.  

Nekustamais īpašums "Anspuru purva ceļš" ietilpst LVM medību tiesību nomas platībās, kas iznomātas mednieku klubam "Pociems" līdz 2044. gada 31. janvārim.

Saskaņā ar Civillikuma 4. pantu likuma noteikumi iztulkojami vispirms pēc to tieša jēguma; vajadzības gadījumā tie iztulkojami arī pēc likuma sistēmas, pamata un mērķa, un, visbeidzot, arī pēc analoģijas. Tiesību normas interpretē to piemērotājs, ievērojot konkrētās situācijas faktiskos apstākļus un atbilstoši iztulkojot tiesību normas, tāpēc Zemkopības ministrija, izskatot Pašvaldības iesniegtos dokumentus un izvērtējot to saturu pēc jēgas un mērķa, secina, ka Pašvaldība ir iesniegusi nepieciešamos dokumentus atbilstoši noteikumu Nr. 776 5. un 6. punktam.
 
Problēmas un risinājumi
Problēmas apraksts
Nekustamais īpašums "Anspuru purva ceļš" ir vajadzīgs Pašvaldībai Pašvaldību likuma 4. panta pirmās daļas 3. punktā minētās autonomās funkcijas izpildei, t. i., gādāt par pašvaldības īpašumā esošo ceļu būvniecību, uzturēšanu un pārvaldību.
Risinājuma apraksts
Lai Pašvaldība varētu izpildīt savas autonomās funkcijas, valstij Zemkopības ministrijas personā piederošais nekustamais īpašums ir nododams Pašvaldības īpašumā, ievērojot Atsavināšanas likuma 42. panta pirmajā daļā ietverto prasību par valsts nekustamā īpašuma nodošanu atpakaļ Zemkopības ministrijai, ja iestāsies rīkojuma projekta 2. punktā minētais apstāklis un nekustamais īpašums vairs netiks izmantots Ministru kabineta rīkojumā minēto funkciju izpildei.
Pašvaldību likuma 4. panta otrā daļa noteic, ka pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem. Saskaņā ar Pašvaldību likuma 4. panta trešo daļu autonomo funkciju izpildi atbilstoši savai kompetencei organizē un par to atbild pašvaldība. Tātad pašvaldība ir atbildīga par to, kādā veidā tā organizē savu autonomo funkciju izpildi. 
Pašvaldībai pārņemot nekustamo īpašumu "Anspuru purva ceļš" bez atlīdzības savā īpašumā, tas netiks izmantots saimnieciskajai darbībai, tāpēc, nododot nekustamo īpašumu Pašvaldības īpašumā, nav nepieciešams piemērot komercdarbības atbalsta nosacījumus.  
Nekustamajam īpašumam "Anspuru purva ceļš" ir noteikti apgrūtinājumi, tostarp aizsargjoslas. Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Pašvaldībai kā nekustamā īpašuma īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam, kā arī pienākums nodrošināt aizsargājamo teritoriju aizsardzības un izmantošanas noteikumu ievērošanu.
Pašvaldībai jāievēro “Ziemeļvidzemes biosfēras rezervāta individuālie aizsardzības un izmantošanas noteikumi” un “Īpaši aizsargājamo dabas teritoriju vispārējie aizsardzības un izmantošanas noteikumi”.
Pēc Ministru kabineta rīkojuma pieņemšanas nekustamais īpašums "Anspuru purva ceļš" ar nodošanas un pieņemšanas aktu tiks nodots Pašvaldībai.
Pēc Ministru kabineta rīkojuma projekta pieņemšanas un nodošanas un pieņemšanas akta parakstīšanas LVM grozīs ar mednieku klubu "Pociems" noslēgto medību tiesību nomas līgumu, medību tiesību nomas platības samazinot par atsavināto valsts meža zemes platību.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Limbažu novada pašvaldības iedzīvotāji. Sabiedrība kopumā, pašvaldībai nodrošinot savas administratīvās teritorijas labiekārtošanu.
Juridiskās personas
Jā
Ietekmes apraksts
Limbažu novada saimnieciskās darbības veicēji. Sabiedrība kopumā, pašvaldībai nodrošinot savas administratīvās teritorijas labiekārtošanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Limbažu novada pašvaldība segs izdevumus, kas saistīti ar nekustamā īpašuma pārreģistrāciju uz Limbažu novada pašvaldības vārda.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalība īstenojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tā kā rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
akciju sabiedrība "Latvijas valsts meži"
Limbažu novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

